Odpovede na otázky boli doplnené Odborom regulácie 

a rozšírené nad rámec zápisu zo stretnutia dňa 20.10.2015

o stanovisko Odboru ochrany finančných spotrebiteľov (OFS) NBS

 Otázky k formuláru : 
1. V ktorých prípadoch je možné použiť len odkaz na VPP ? Výslovne sa to uvádza len pri výlukách a zníženiach a pri jednostranných zmenách. Ak by sme to chápali takto, formuláre sa natiahnu a nebudú plniť svoju informačnú funkciu.
Neexistujú prípady, kedy je možné použiť len odkaz na VPP. Odkazovanie je možné rozšíriť aj na iné body vo formulári, kde je to účelné, avšak za splnenia podmienky, že sa najskôr uvedie všeobecná informácia alebo vysvetlenie k danému bodu a minimálne tie skutočnosti, ktoré sú vyžadované vo vysvetlivkách k bodom formuláru tak, aby klient mal možnosť ucelene pochopiť podstatu. 
Ak poisťovňa chce uviesť niečo nad vyžadovaný rámec, môže to urobiť aj prostredníctvom odkazu na ustanovenia zmluvnej dokumentácie (musia byť uvedené konkrétne ustanovenia, nielen všeobecne odkaz na VPP, to platí pri všetkých bodoch).  

2. Chápe NBS formulár ako súčasť zmluvnej dokumentácie (§53c OZ ?)  

Nie je súčasťou zmluvnej dokumentácie (nie je povinnosť dodržať nariadením stanovenú veľkosť písma).
3. K bodu 3 Popis poistného produktu :   formuláru : 

K písm. c)

Uvádza sa konkrétne riziko (na úrovni zmluvy) alebo riziko definované cez Prílohu č. 1 ? Napr. Dávkové poistenia môžu byť riešené v zmluve s rizikami ako „hospitalizácia v dôsledku úrazu“ a ide o odvetvie A1 (poistenie úrazu). 

Uvádza sa konkrétne riziko zo zmluvy.
K písm. d) 

Nerozumieme rozdielu medzi týmto bodom a následnou povinnosťou uviesť „Spôsob určenia výšky poistného plnenia. Ak sa všeobecne charakterizuje poistné plnenie, spravidla sa nevyhneme aj spôsobu určenia plnenia. 

Všeobecne uviesť, čo je poistné plnenie – peňažné plnenie v prípade ak nastane poistná udalosť.
4. K bodu „Spôsob určenia výšky poistného plnenia“ – ako detailne má byť tento bod vypracovaný? 
Najmä v združených  poisteniach majetku, kde sa určuje pre rôzne predmety poistenia rôzny spôsob výpočtu je nemysliteľné aby sme vypisovali všetky citáciou alebo i zjednodušením znenia príslušných ustanovení. Je možné uviesť len všeobecnú formuláciu doporučenú v opatrení s odkazmi na konkrétne ustanovenia ? 

Všeobecný popis a odkaz na VPP. Napr. cestovné poistenie = finančné plnenie + vecné plnenie (asistencia) + odkaz na VPP. 
Zároveň však musí byť vždy z popisu zrejmé, že poistná suma nie je zároveň automaticky poistným plnením – napr. pri oceňovacích tabuľkách a vysvetliť aspoň podstatu mechanizmu, ako sa poistné plnenie stanovuje (napr. že z poistnej sumy dohodnutej v zmluve sa vypočíta určité percento podľa typu úrazu v zmysle oceňovacej tabuľky a výsledná suma dá poistné plnenie) tzn. vysvetliť transparentne mechanizmus výpočtu.
5. K bodu „ Podmienky za ktorých nevzniká poisťovateľovi povinnosť poskytnúť poistné plnenie alebo je poisťovateľ oprávnený poistné plnenie znížiť“. 

Čo chápe NBS pod „informáciou o podmienkach“, keď dané podmienky sú predmetom ustanovení na ktoré máme odkázať ? 

Všeobecne uviesť, čo sú výluky, odmietnutie, či zníženie plnenia a kedy môžu nastať + odkaz na VPP
Zámerom je upozorniť klienta, že poisťovňa nebude vždy plniť z PZ.
6.  K bodu „Doplnkové administratívne služby, ktorých spoplatnenie nie je zahrnuté v poistnom, poplatky s nimi spojené  a spôsob sprístupňovania informácií o ich zmene:“ 
Ide o poplatky, ktoré idú nad rámec plateného poistného, teda nie sú zahrnuté v poistnom. Ide napr. o poplatok za administratívnu službu vydanie druhopisu poistky). 
V prípade IŽP všetky poplatky strhávané z hodnoty fondového účtu budú uvedené z dôvodu prehľadnosti na jednom mieste v časti týkajúcej sa IŽP.
7. K bodu Ďalšie informácie a poučenia umožňujúce pochopiť riziká spojené s poistnou zmluvou.

Čo sem napríklad spadne ? 

Ak nebudú, neuvádza sa.
· musi byt dodrzana presna struktura formulara alebo je mozne zmenit poradie jednotlivych casti? 

Nie nemusí byť dodržaná presná štruktúra. Podstatný je obsah dokumentu, zmeniť poradie je možné, len ak je tým sledovaná účelnosť, niektoré body môžu byť zlúčené za splnenia podmienky, že tým nedôjde k neprehľadnosti textu.
· aky rozsah informacii je potrebne uvadzat k sposobom zaniku poistenia a k popisom poplatkov alebo inych nakladov, ktore plati poistnik?

Všeobecne  uviesť možnosti zániku poistenia + odkazy na dokumenty.
· ak su informacie podla § 792a ods. 2 Obcianskeho zakonnika uvedene vo formulari, je potrebne ich uvadzat este aj v inom dokumente ?
Postačuje uvedenie v jednom dokumente, podstatné je splnenie si predzmluvných informácií.
· kedy asi mozme ocakavat schvalenie formulara Bankovou radou NBS?

Opatrenie bolo schválené.

